טל מוסרי

טל מוסרי (נולד ב-30 באוגוסט 1975) הוא שחקן, מנחה טלוויזיה, מדבב, כוכב ילדים וזמר ישראלי. מוסרי נולד בשנת 1975 ברמות צהלה בתל אביב. אחיו הוא השחקן, הבמאי והמדבב עידו מוסרי ולשניים אחות. אמו היא רחל מוסרי (דר) הייתה חברה בלהקת פיקוד מרכז והשתתפה בתוכנית רד אלינו לבקעה. כבר מגיל צעיר החל לשחק ולהופיע בתוכניות טלוויזיה. בילדותו למד טל משחק במגמת התיאטרון בבית הספר לאמנויות תל אביב ולאחר מכן בתיכון תלמה ילין. לפני גיוסו לצה"ל, היה חבר בלהקת "צעירי תל אביב" בין השנים 1991–1994 והשתתף בתוכניות טלוויזיה ובהן הסדרות "תופסים ראש", "קריאת כיוון", "לא כולל שירות" ו"תלויים באוויר". בצבא שירת תחילה בחיל המודיעין, ומשם עבר ללהקת חיל החינוך ובהמשך ללהקת חינוך מיוחד, והשתתף במופע "ילדי חורף 73". ב-1997, הצטרף מוסרי לצוות המנחים של ערוץ הילדים. בשנת 2005 השתתף בתוכנית הפרידה של עודד מנשה מערוץ הילדים שנקראת "לעודד באהבה". בשנים 2005–2014 שיחק במשך 5 עונות בסדרת הנוער "השמיניה" בתפקיד דדי דביר, אבא של איה וניני. בשנים 2007–2010 שיחק בסדרה "האי" למשך כשלוש עונות בתפקיד בלו וגורדון מילר. בשנים 2010–2011 שיחק מוסרי בסדרה "מה בכריש?" בתפקיד קוסם האנייה, אברם קדברם. ב-2012, השתתף בתוכנית "גאליס" בתפקיד וולקן, אחיה של גאיה. בשנת 2013, הנחה את התוכנית "הבנים והבנות", וחזר לשחק את דדי דביר בעונה הרביעית של "השמיניה". בנוסף, החל משנת 2013, משמש מוסרי כפרזנטור של רשת חנויות הצעצועים "עידן 2000". בשנת 2014, השתתף ב"שוברי גלים" של YES בערוץ הילדים בתפקיד בונדר. באותה שנה השתתף בילדים יוצרים סרטים של HOT בתפקיד הבמאי של ההצגה שלגיה. מוסרי הנחה תוכניות רבות בערוץ הילדים, כמו "ניפגש בסיבוב" ו"הקול נשאר במשפחה" יחד עם רוני דואני ו"סתאאאם!". כמו כן השתתף בתוכניות בערוץ לוגי. בשנת 2016 התארח בעונה הראשונה של הסדרה הקומית של אדיר מילר שנקראת ״צומת מילר״ ששודרה בערוץ 2, שיחק בתפקיד עצמו. ב-2023 השתתף בעונה השלישית של התוכנית "הזמר במסכה" בתחפושת מלך השח, לצדה של מיכל ינאי, בתחפושת מלכת השח, ובאותה שנה הנחה את התוכנית "חזקים ביחד" לצד קופיקו (ליאור דטאוקר) ששודרה בערוץ ג'וניור ובערוץ הכוכבים ובאתר ובאפליקציית youkid. ב-29 במאי 2015, הודיע מוסרי בחשבון האינסטגרם שלו על פרישתו מהנחיה בערוץ הילדים. הוא הסביר כי "הגיע הזמן להיפרד ולצאת לדרך חדשה". ב-31 במאי, נודע כי עבר לערוץ ניקלודיאון. הדבר עורר סערה גדולה בתחום התקשורתי וגרר תגובות רבות, רובן הומוריסטיות, בהן התואר "בוגד", מצד הגולשים ברשתות החברתיות ובעיקר בדף הפייסבוק שלו. מהערוץ נטען ב-2017 כי מוסרי פוטר ולא פרש. בעת עזיבתו היה מוסרי המנחה הוותיק ביותר בערוץ הילדים. הוא מחזיק בשיא משך ההנחיה הגדול ביותר בתולדות הערוץ - 18 שנים. ב-17 בדצמבר 2015, יצאה הסדרה הראשונה שלו בערוץ ניק ג'וניור, "מיץ ושיר". הסדרה זכתה להוקרה רבה ולהערכה חינוכית. ב-31 בינואר 2016, הנחה את התוכנית "צ'מפיונסניק", שאותה אף הכין עם חברו, גיורא חמיצר. ב-2020, החל לשחק בסדרת הנוער "זיגי" בתור המפיק של המופע הגדול, וגם ב-2021 שיחק בעונה השנייה של הסדרה, כתפקיד אורח, אך ב-2022, חזר לתפקידו בעונה הרביעית אחרי שלא השתתף בעונה השלישית. הוא שיחק את בן קלוגר בסדרת הנוער "ספיידרז" בערוץ TeenNick. בספטמבר של אותה שנה שיחק בסדרת הילדים "צוות הצלה" את מנצח המקהלה דובל'ה. ב-2021, הנחה את התכנית "מרימים מסך" בערוץ 8, בה הוא ראיין את מיטב השחקנים של תיאטרון "הבימה". ב-25 בנובמבר 2021, נודע כי חוזה הבלעדיות של מוסרי עם ערוץ ניקלודיאון הסתיים, וכי הוא יחזור להנחות בערוץ הילדים בעונה החדשה של "ששטוס". לאורך השנים השתתף מוסרי גם בדיבוב של סדרות וסרטי הנפשה רבים, בהם "צבי הנינג'ה" (בתפקיד רפאל), "ספיידרמן: סדרת האנימציה", "ספיידרמן המדהים", "בולי איש השלג", "תום סויר", "מחנה טופי" ו"דאוס" (בתפקיד דאוס). מוסרי השתתף במספר הצגות בתיאטרון הקאמרי, בהן "המפקח", "שבעה" ו"נתניה". כמו כן שיחק בהצגה "מכתב לנעה" בתיאטרון בית ליסין, ובהצגות "תשמ"ד", "סימני דרך" וגבעת חלפון אינה עונה ו-"בוסתן ספרדי" בתיאטרון הבימה. החל משנת 2016, מוסרי מככב במופעי במה לצידו של "בובספוג" הדמות מערוץ ניקלודיאון. מאוקטובר 2021, משחק במחזמר "הכבש השישה עשר", בתיאטרון הלאומי הבימה מוסרי הופיע בפסטיגל עשר פעמים: בשנים 1997, 1998, 2000, 2002, 2006, 2008, 2010, 2012, 2014, ו-2020. לפיכך, הוא מחזיק בשיא כמות ההופעות במופעי הפסטיגל במקום השני אחרי אליאנה תדהר, שבניגוד למוסרי עשתה את שנים עשר הפסטיגלים ברצף. בתחילת שנות ה-2000 ניהל מערכת יחסים במשך שנה עם השחקנית ימית סול. מוסרי נשוי לנעם בן-גוריון, נכדתו של אריה בן-גוריון (אחיינו של דוד בן-גוריון). לזוג שני בנים ובת והם מתגוררים בתל אביב. במהלך שנת 2006 במסגרת כתבה ב-ynet במטרה ליצור שינוי תדמיתי, בחר מוסרי לחשוף פרטים מחייו האישיים, שכללו, בין היתר, מעורבות בחיי הלילה ושימוש בסמים כגון קוקאין. 1996: פרס התיאטרון הישראלי בקטגוריית "השחקן המבטיח". 2021: פרס השחקן המצטיין של תיאטרון הבימה ע"ש קרן אהלה הלוי. 2022: פרס השחקן הוותיק ביותר בערוץ הילדים. 1989–1991: "תופסים ראש" - טל מוסרי 1991–1993: "לא כולל שירות" - טל מוסרי 1998: "עולמו המופלא של אוגוסטוס אגדתי" 2002-2003: "לחיי הערבה" - הדסה הדסי 2004-2005: "הצלצול הוא בשבילי" - רונן 2005: "לעודד באהבה" - בתפקיד עצמו 2005-2014: "השמיניה" - עמוס "דדי" דביר 2007-2010: "האי" - בלו / גורדון מילר 2010-2011: "מה בכריש?" - אברם קדברם 2013: "גאליס" - וולקן 2014: "שוברי גלים" - אסי בונדר 2015: "מיץ ושיר" - סבא טליק 2016: "שכונה" - צ'יטה מימון 2016: "נעלמים" - אריק זיו 2016: ״צומת מילר״ - בתפקיד עצמו 2017: "טל והחברים - הקסם הגדול" 2019: "פוראבר" - פסיכולוג 2020: "ספיידרז" - בן קלוגר 2021: "סקיי" (דיבוב) - טיקיי 1997–1998: "הכיתה המעופפת" 1997–2015, 2022: "ששטוס" 1997–2015: "ערוץ הילדים" 1999: "עשינו עשר" 2004-2012: "מסע קיץ" 2008–2010: "צופן דאוס" 2009: "האולפן השקוף" 2009: "שבת של קלאסיקה" 2010–2012: "המקום האמיתי" 2010–2014: "ניפגש בסיבוב" 2012: "בית ספר למוסיקה: עולים כיתה" 2012: "הקול נשאר במשפחה" 2012–2016: "סתאאאם!" 2012–2013: "בהפוכה" 2013–2014, 2022: "הבנים והבנות" 2016: "צ'מפיונסניק" 2023–2024: "יוגה עם כוכבים" 1999: "הכבש השישה עשר" 2000: "כובע קסמים" 2001: "ורק אני לא" 2002: "אח שלי הגדול" 2008: "היא לא תדע" 2017: "מבצע ביצה" 1997: פסטיגל 97 - לונה פארק 1998: פסטיגל 98 - חלומות 2000: צעצוע של פסטיגל 2001: המחזמר עמי ותמי 2002: פסטיגל מהסרטים 2003: המחזמר עלי באבא 2004: המחזמר טרזן וג'יין 2005: המופע שיר נולד 2006: פסטיגל גיבורי הממלכה האבודה 2007: המחזמר נרניה - האריה, המכשפה וארון הבגדים 2008: תפוס ת'פסטיגל 2010: שרק המחזמר 2010: לילה מטורף בפסטיגל 2011: המחזמר הצילו שכחו אותי בבית 2012: הביטלס בערוץ הילדים 2012: SPY פסטיגל 2013: המחזמר שלגיה והצייד 2014: משחקי הפסטיגל 2015: מחזמר "הקוסם!" 2016: הופ! מותק של פסטיבל 9 - יוצאים לדרך 2017: ההצגה הרפתקאות דוד אריה והמכשפה חמתותה 2017: המחזמר "סימני דרך" 2018: המחזמר "עמי ותמי" 2019: גבעת חלפון אינה עונה 2019: המחזמר "רפונזל" 2020: MY פסטיגל 2021: בוסתן ספרדי 2021: המכבים - הקרב האחרון 2022: הצגת הילדים הכבש השישה עשר 2022: הצגות נוספות בהבימה: "עוד חוזר הניגון", "אידה" ו"קזבלן" 2023: המופע כוכבי האור 2024: המחזמר "אלאדין ויסמין" מדיה וקבצים בנושא טל מוסרי בוויקישיתוף טל מוסרי, ברשת החברתית פייסבוק טל מוסרי, ברשת החברתית אינסטגרם טל מוסרי, במיזם "אישים" לתיעוד היצירה הישראלית טל מוסרי, במסד הנתונים הקולנועיים IMDb (באנגלית) טל מוסרי, באתר "אידיבי", מאגר הידע העברי לקולנוע ישראלי ועולמי טל מוסרי, באתר ספר הקולנוע הישראלי טל מוסרי, באתר שירונט טל מוסרי, באתר ספוטיפיי טל מוסרי, דף שער בספרייה הלאומית טל מוסרי, באתר MOOMA (בארכיון האינטרנט) טל מוסרי, בארכיון הבימה חן מענית, ‏טל מוסרי כוכב ילדים, ערוץ ניקלודיאון " הדבר שהכי חששתי ממנו, זה שהפרידה שלי מערוץ הילדים תתקבל באדישות", באתר גלובס, 26 בינואר 2016 אורית נבון, ‏"הפכתי להיות הדבר הכי לוהט", באתר ‏מאקו‏, 3 בפברואר 2016 אדם סרור‏, טל מוסרי בווידוי קורע לב: "בכיתי במשך שבוע", באתר וואלה, 2 בפברואר 2017 רן בוקר, לפני 20 שנה: צפו בשידור הראשון של טל מוסרי בערוץ הילדים, באתר ynet, 16 במרץ 2017 יואב בירנברג, אמיר, אני מתגעגע, באתר "ידיעות אחרונות", 9 באוגוסט 2017 יואב בירנברג, מטפס על גבעת חלפון, באתר "ידיעות אחרונות", 23 בינואר 2019 שיר זיו, "אני לא עשיר מאוד. אני עובד קשה ומרוויח פחות ממה שזה נראה", באתר ישראל היום, 28 במרץ 2019 יואב בירנברג, אחים לצרה, באתר "ידיעות אחרונות", 30 ביולי 2020 חגית גינזבורג, טל מוסרי: "אמרתי לעצמי 'גם אני יכול להיות יהודה לוי'. היו אז אפס הצעות", באתר הארץ, 10 במאי 2021 מאיה כהן, חוזרים בזמן, באתר ישראל היום, 10 באוקטובר 2017 פודקאסט המוג'ו של בן בן ברוך - טל ועידו מוסרי, סרטון בערוץ "בן בן ברוך", באתר יוטיוב (אורך: 02:59:04) רן בוקר, אחרי 18 שנים: טל מוסרי עוזב את ערוץ הילדים, באתר ynet, 29 במאי 2015 מי היה מאמין: טל מוסרי עוזב את ערוץ הילדים טל מוסרי עוזב את ערוץ הילדים משה בנימין, מערוץ הילדים לענני תקשורת: טל מוסרי מצטרף ויוביל תכניות חדשות שיעלו בערוצי הקבוצה, באתר אייס, 31 במאי 2015 לא מפסיק להפתיע: טל מוסרי עובר לערוץ ניקלודיאון אורית נבון, ‏טל מוסרי לא בוגד, באתר ‏מאקו‏, 10 בדצמבר 2015 טל מוסרי נגד ערוץ הילדים: "הוא סיים את תפקידו, הוא זנח את הילדים", באתר וואלה, 28 בדצמבר 2017 רן בוקר, אחרי שבע שנים: טל מוסרי חוזר לערוץ הילדים, באתר ynet, 25 בנובמבר 2021 שגיא בן נון‏, שבע שנים אחרי העזיבה הדרמטית: טל מוסרי חוזר אל ערוץ הילדים, באתר וואלה, 25 בנובמבר 2021 חגית גינזבורג, טל מוסרי: "אמרתי לעצמי 'גם אני יכול להיות יהודה לוי'. היו אז אפס הצעות", באתר הארץ, 10 במאי 2021 הכבש השישה עשר בתיאטרון הלאומי הבימה, נבדק ב-2021-11-25 דור בביוף, ‏באיזה קטע? העבר הרומנטי של יונית לוי ויעקב איילון, באתר ‏מאקו‏, 21 ביולי 2023 טל מוסרי, באתר www.ishim.co.il הדס בשן, סקס, סמים וטל מוסרי, באתר ynet, 15 בפברואר 2006